प्रभु यीशु मसीह की शिक्षाओं पर चलने का लिया प्रण
सीपीएसचर्च सलेम टाबरी में क्रिसमस पर्व पर पास्टर जोगिंदर पप्पू की अगुवाई में लोगों ने सामूहिक तौर पर आतिशबाजी और पटाखे छोड़कर प्रभु यीशु मसीह के जन्म उत्सव की खुशियां मनाईं। विश्व में अमन शांति की प्रार्थना के साथ सांता क्लॉज ने उपस्थित लोगों को गिफ्ट दिए। क्रिसमस पर्व में विशेष तौर पर शामिल हुए आप पार्टी के लुधियाना कोऑर्डिनेटर रिटायर्ड कर्नल लखनपाल, आप पार्टी के जिला लेबर विंग को-ऑर्डिएच.एस बावा और यूथ सेक्टर के कोऑर्डिनेटर तशित कुमार ने उपस्थित जनसमूह को प्रभु यीशु मसीह जी के जन्मदिन की बधाई देकर उनके बताए रास्ते पर चलने की प्रेरणा दी। उन्होंने कहा कि भारत की विविधतापूर्ण संस्कृति के साथ क्रिसमस का त्योहार भी पूरी तरह घुल-मिल गया है। सदियों से यह त्योहार लोगों को खुशियां बांटने और प्रेम और सौहार्द की मिसाल कायम कर रहा है। यह त्योहार हमारे सामाजिक परिवेश का प्रतिबिंब भी है, जो समाज विभिन्न वर्गों के बीच भाईचारे को मजबूती देता आया है। आओ हम सब मिलकर स्वस्थ विश्व और स्वस्थ भारत की कामना का संकल्प करके आपसी सद्भावना को बढ़ाएं।पास्टर जोगिन्द्र पप्पू जी ने प्रभु यीशु मसीह के जीवन और आदर्शों पर चर्चा करते हुए कहा कि प्रभु ईसा मसीह ने दलित, दमित और असहाय लोगों को नई आशा और जीवन का संदेश दिया। उन्होंने अपना पूरा जीवन मानव कल्याण में लगाया। क्रिसमस पर्व के समापन पर रिटायर्ड कर्नल लखनपाल और एचएस बावा समेत अन्य गणमान्य व्यक्तियों को विशेष सम्मान से सम्मानित किया गया। इस मौके पर प्रताप सिंह सैनी, हरजीत सिंह, जेएस घुम्मन शामिल रहे।
hin_Deva hin_Deva